ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने अमेरिकी कांग्रेस के प्रतिनिधिमंडल से मुलाकात की
प्रधानमंत्री श्री नरेन्द्र मोदी ने सीनेटर जॉन कॉर्निन के नेतृत्व में अमेरिकी कांग्रेस के प्रतिनिधिमंडल से मुलाकात की, जिसमें सीनेटर माइकल क्रेपो, सीनेटर थॉमस ट्यूबरविले, सीनेटर माइकल ली, कांग्रेस के सदस्य टोनी गोंजालेस तथा जॉन केविन एलिजे सीनियर शामिल थे। सीनेटर जॉन कॉर्निन भारत तथा भारतीय अमेरिकियों पर सीनेट कॉकस के सह-संस्थापक तथा सह-अध्यक्ष हैं।
कांग्रेस के प्रतिनिधिमंडल ने बड़ी और विविध जनसंख्या की चुनौतियों के बावजूद भारत में कोविड स्थिति के उत्कृष्ट प्रबंधन पर गौर किया। प्रधानमंत्री ने कहा कि देश की लोकतांत्रिक प्रकृति पर आधारित लोगों की भागीदारी ने पिछले एक सदी की सबसे बुरी महामारी के प्रबंधन में महत्वपूर्ण भूमिका निभाई।
प्रधानमंत्री ने भारत-अमेरीका व्यापक वैश्विक रणनीतिक साझेदारी को प्रगाढ़ बनाने में अमेरीकी कांग्रेस के निरंतर समर्थन और रचनात्मक भूमिका, जो साझे लोकतांत्रिक मूल्य़ों पर आधारित है, की सराहना की।
दक्षिण एशिया और भारत प्रशांत क्षेत्र से संबंधित विषयों सहित परस्पर हितों के क्षेत्रीय मुद्दों पर गर्मजोशीपूर्ण और स्पष्ट चर्चा हुई। प्रधानमंत्री और आगंतुक शिष्टमंडल ने दोनों रणनीतिक साझीदारों के बीच रणनीतिक हितों के बढ़ते सामंजस्य पर चर्चा की तथा वैश्विक शांति और स्थिरता को बढ़ावा देने के उद्देश्य से सहयोग को और बढ़ाने के प्रति इच्छा व्यक्त की।
प्रधानमंत्री ने द्विपक्षीय संबंध बढ़ाने तथा आतंकवाद, जलवायु परिवर्तन एवं महत्वपूर्ण प्रौद्योगिकियों के लिए भरोसेमंद आपूर्ति श्रृंखलाओं जैसे समसामयिक वैश्विक मुद्दों पर सहयोग को सुदृढ़ बनाने की संभावना पर विचारों का आदान-प्रदान किया।
कृषि एवं किसान कल्याण मंत्रालय
श्री मनोज आहूजा ने एग्री इंफ्रा फंड के तहत बैंकों के लिए नए अभियान की शुरुआत की जिसका शीर्षक बैंक्स हेराल्डिंग एक्सीलेरेटेड रूरल एंड एग्रीकल्चर ट्रांसफॉर्मेशन कैंपेन है
कृषि एवं किसान कल्याण मंत्रालय के सचिव श्री मनोज आहूजा ने आज एग्री इंफ्रा फंड के तहत बैंकों के लिए भारत  नामक एक नया अभियान शुरू किया। 7200 करोड़ रुपये के लक्ष्य के साथ एक महीने तक चलने वाला यह अभियान  वीडियो कॉन्फ्रेंस के माध्यम से लॉन्च किया गया जिसमें 100 से अधिक बैंक अधिकारियों ने भाग लिया। इसमें सार्वजनिक और निजी क्षेत्र के वाणिज्यिक बैंक, ग्रामीण बैंक, लघु वित्त बैंक, एनबीएफसी और चुनिंदा सहकारी बैंकों के प्रबंध संचालक/अध्यक्ष, ईडी शामिल थे। बैंकों के क्षेत्रीय अधिकारियों और मंत्रालय के अधिकारियों की सभा को संबोधित करते हुए एआईएफ के संयुक्त सचिव श्री सैमुअल प्रवीण कुमार ने इस महत्वाकांक्षी प्रमुख योजना की शुरुआत के बाद से हुई प्रगति पर प्रकाश डाला। अपने स्वागत भाषण में उन्होंने इस योजना को बढ़ावा देने के लिए बैंकों की सक्रिय भागीदारी और समर्थन की सराहना की जिसके परिणामस्वरूप देश में 31,850 से अधिक कृषि बुनियादी ढांचा परियोजनाओं का निर्माण हुआ जिसमें ₹ 24,750 करोड़ की ऋण राशि एआईएफ के तहत 42,000 करोड़ रूपए के परिव्यय के साथ दी गई।
कृषि एवं किसान कल्याण मंत्रालय और एआईएफ की प्रोजेक्ट मॉनिटरिंग यूनिट के समर्थन पर संतुष्टि व्यक्त करते हुए बैंको के भाग लेने वाले अधिकारियों ने एआईएफ योजना को नई ऊंचाइयों पर ले जाने के लिए कई सुझाव दिए। कृषि एवं किसान कल्याण मंत्रालय के सचिव ने विभिन्न श्रेणियों में शीर्ष प्रदर्शन करने वाले बैंकों जैसे भारतीय स्टेट बैंक, केनरा बैंक, पंजाब नेशनल बैंक, एचडीएफसी, कोटक महिंद्रा बैंक, मध्य प्रदेश ग्रामीण बैंक, मध्यांचल ग्रामीण बैंक और पंजाब ग्रामीण बैंक को उनके सराहनीय प्रयास के लिए बधाई दी। इस योजना को आगे बढ़ाने के लिए और सभी बैंकों से हमारे देश में कृषि बुनियादी ढांचा परियोजनाओं की विशाल संभावनाओं को देखते हुए लक्ष्य हासिल करने की अपील की। बैंकों को योजना के तहत बनाई गई परियोजनाओं के जमीनी स्तर पर प्रभाव का आकलन करने की भी सलाह दी गई।
विज्ञान एवं प्रौद्योगिकी मंत्रालय
"सीएसआईआर-आईआईपी में विद्यार्थी-वैज्ञानिक संपर्क"
केंद्रीय विदयालय-भारतीय पेट्रोलियम संस्थानदेहरादून, डीएवी पब्लिक स्कूल देहरादून, संत कबीर अकादमी देहरादून, श्री गुरु राम राय पब्लिक स्कूल, नेहरूग्राम, देहरादून और एनएसएस डोईवाला देहरादून के विद्यार्थियों ने विभिन्न प्रतियोगिताओं में सक्रिय रूप से भाग लिया
वैज्ञानिक एवं औद्योगिक अनुसंधान परिषद-भारतीय पेट्रोलियम संस्थान ने देहरादून में अपने प्रयोगशाला परिसर में अपने "वन वीक वन लैब" यानी एक सप्ताह, एक प्रयोगशाला अभियान के तीसरे दिन स्कूली विद्यार्थियों के लिए आधे दिन की जिज्ञासा कार्यक्रम का आयोजन किया। इस आयोजन का उद्देश्य स्कूली बच्चों में वैज्ञानिक प्रवृत्ति को प्रोत्साहित करना था। कार्यक्रम में सीएसआईआर-आईआईपी के अनुसंधान विद्वानों द्वारा इंटरैक्टिव वैज्ञानिक प्रस्तुतियां शामिल थीं। इस कार्यक्रम में देहरादून और आसपास के विभिन्न स्कूलों के 75 से अधिक विद्यार्थियों ने भाग लिया। केंद्रीय विद्यालय-आईआईपी देहरादून, डीएवी पब्लिक स्कूल देहरादून, संत कबीर अकादमी देहरादून, श्री गुरु राम राय  पब्लिक स्कूल, नेहरूग्राम, देहरादून और एनएसएस डोईवाला देहरादून के विद्यार्थियों ने विद्यार्थियों के लिए आयोजित विभिन्न प्रतियोगिताओं में सक्रिय रूप से भाग लिया। कार्यक्रम की शुरुआत सीएसआईआर-आईआईपी की प्रधान वैज्ञानिक डॉ. आरती, निदेशक सीएसआईआर-आईआईपी डॉ अंजन रे ने अपने स्वागत भाषण में विद्यार्थियों को प्रेरित किया और हमारे दैनिक जीवन में विज्ञान के महत्व और सार्थकता पर बल दिया। उन्होंने जलवायु परिवर्तन के मुद्दों और ऊर्जा की अत्यधिक खपत को कम करके इसे कम करने के उपायों के बारे में भी जानकारी प्रदान की। डॉ. रे ने विभिन्न उदाहरणों को प्रस्तुत करते हुए ऊर्जा और जल संसाधनों के उचित उपायोग के बारे में बल दिया। उन्होंने कहा कि हमारे भविष्य को बचाने के लिए जल और ऊर्जा का संरक्षण एक आवश्यकता है।
सुश्री साक्षी भट्ट, श्री रमेश एन. गोस्वामी और श्री अंकित मिश्रा ने भी प्रस्तुतियां दीं। सुश्री साक्षी ने पर्यावरण पर कार्बन डाइऑक्साइड के प्रभावों पर चर्चा की; श्री रमेश ने कार्बन की उत्पत्ति और इसके अपरूपों जैसे ग्राफीन और उनके अनुप्रयोग पर चर्चा की। इसके विपरीत, श्री अंकित ने जैव ईंधन के संश्लेषण के लिए विभिन्न प्राकृतिक स्रोतों के बारे में बातचीत की।
विद्यार्थियों के लिए प्रश्नोत्तरी व प्रहसन प्रतियोगिता का आयोजन किया गया। प्रहसन प्रतियोगिता में केंद्रीय विद्यालय आईआईपी देहरादून ने प्रथम पुरस्कार, डीएवी पब्लिक स्कूल ने द्वितीय पुरस्कार और डोईवाला स्कूल ने तृतीय पुरस्कार प्राप्त किया। प्रश्नोत्तरी प्रतियोगिता में भी स्कूली विद्यार्थियों और दर्शकों ने बढ़-चढ़कर हिस्सा लिया। प्रश्नोत्तरी प्रतियोगिता में डीएवी स्कूल ने पहला, डोईवाला स्कूल ने दूसरा और एसजीआरआर नेहरूग्राम स्कूल और केवी-आईआईपी ने संयुक्त रूप से तीसरा स्थान हासिल किया। निदेशक सीएसआईआर-आईआईपी ने विजेताओं को पुरस्कार वितरित कर विद्यार्थियों को प्रेरित किया। कार्यक्रम के लिए डॉ. दीपेंद्र त्रिपाठी ने धन्यवाद ज्ञापन किया। डॉ. ज्योति पोरवाल और सुश्री भावना शर्मा ने कार्यक्रम का सक्रिय रूप से संचालन किया, जबकि सीएसआईआर-आईआईपी की जिज्ञासा टीम ने कार्यक्रम के संचालन में सक्रिय भूमिका निभाई।
उप राष्ट्रपति सचिवालय
उपराष्ट्रपति ने हॉर्नबिल महोत्सव के 23वें संस्करण का उद्घाटन किया
उपराष्ट्रपति ने कहा- भारत देश संस्कृति की भूमि है और भारतीयों को अपनी जनजातीय संस्कृति पर गर्व है
उपराष्ट्रपति ने देश में महिलाओं के खिलाफ सबसे कम अपराधों की दर होने के लिए नागालैंड की प्रशंसा की
उपराष्ट्रपति श्री जगदीप धनखड़ ने आज नागालैंड की राजधानी कोहिमा के निकट नागा विरासत गांव किसामा में हॉर्नबिल महोत्सव के 23वें संस्करण का उद्घाटन किया। उपराष्ट्रपति ने नागालैंड के राज्यपाल और मुख्यमंत्री के साथ "महोत्सवों के समारोह" की शुरुआत की घोषणा करने के लिए घंटा बजा कर इसका उद्घाटन किया।
उपराष्ट्रपति के रूप में श्री धनखड़ पहली बार नागालैंड के दौरे पर आए हैं, उनको उद्घाटन समारोह में सिफी  और अमुला कक्सा  देकर सम्मानित किया गया।
उपराष्ट्रपति ने सभा को संबोधित करते हुए कहा कि भारत देश संस्कृति की भूमि है और भारतीयों को अपनी जनजातीय संस्कृति पर गर्व है।
श्री धनखड़ ने नागाओं की अनूठी संस्कृति और गौरवशाली इतिहास की प्रशंसा की। उन्होंने कहा कि मैं जनजातीय संस्कृति को नमन करता हूं और जनजातीय ऊर्जा का अभिवादन करता हूं।
उन्होंने राज्य के प्राकृतिक सौन्दर्य को मनमोहक बताते हुए इसे रेखांकित किया और कहा कि नागालैंड में पर्यटन की अपार संभावनाएं हैं, जिनका पूरा दोहन करने की आवश्यकता है।
उपराष्ट्रपति ने देश में महिलाओं के खिलाफ सबसे कम अपराध दर होने के लिए नागालैंड की सराहना की। उन्होंने कहा कि राज्य महिला सशक्तिकरण का मार्ग प्रशस्त कर रहा है।
श्री धनखड़ ने कहा कि भारत ने आज से जी-20 समूह की अध्यक्षता ग्रहण कर ली है और अगले वर्ष अप्रैल में नागालैंड में जी-20 की बैठक होने पर दुनिया नागा आतिथ्य भाव का अनुभव कर सकेगी। इस मौके पर उपराष्ट्रपति ने हॉर्नबिल महोत्सव के उपलक्ष्य में एक डाक टिकट भी जारी किया।
श्री धनखड़ ने हॉर्नबिल महोत्सव के उद्घाटन के बाद नागा विरासत गांव किसामा में आर्ट गैलरी और मोरंग्स का दौरा किया।
इससे पहले आज दिन में, उपराष्ट्रपति ने कोहिमा के राजभवन में नागालैंड के राज्यपाल प्रोफेसर जगदीश मुखी, मुख्यमंत्री श्री नेफ्यू रियो, उपमुख्यमंत्री श्री वाई पैटन और मंत्रिपरिषद से मुलाकात की।
प्रधानमंत्री कार्यालय
प्रधानमंत्री ने सौरव घोषाल और दीपिका पल्लीकल को स्क्वैश मिश्रित युगल स्पर्धा में कांस्य पदक जीतने पर बधाई दी
प्रधानमंत्री श्री नरेन्द्र मोदी ने सौरव घोषाल और दीपिका पल्लीकल को बर्मिंघम राष्ट्रमंडल खेल, 2022 में स्क्वैश मिश्रित युगल स्पर्धा में कांस्य पदक जीतने पर बधाई दी है।
प्रधानमंत्री ने ट्वीट किया;
"सीडब्ल्यूजी में हमारे एथलीटों को विभिन्न खेलों में बेहतर प्रदर्शन करते हुए देखना हमेशा खुशी की बात होती है। @SauravGhosal और @DipikaPallikal को स्क्वैश मिश्रित युगल स्पर्धा में कांस्य पदक जीतने पर बधाई। उनदोनों ने उत्कृष्ट कौशल और टीम वर्क का प्रदर्शन किया है। उन्हें शुभकामनाएं। #Cheer4India"
एमजी/एएम/जेके
(
आर्थिक मामलों की मंत्रिमण्डलीय समिति 
मंत्रिमंडल ने सिक्किम माइनिंग कॉरपोरेशन द्वारा लिए गए चार करोड़ रुपये से अधिक के ऋण और उस पर ब्याज के पुनर्भुगतान को माफ करने की स्वीकृति दी
प्रधानमंत्री श्री नरेन्द्र मोदी की अध्यक्षता में मंत्रिमंडल की आर्थिक समिति ने सिक्किम माइनिंग कॉरपोरेशन द्वारा लिए गए चार करोड़ रुपये से अधिक ऋण और उस पर ब्याज के पुनर्भुगतान को माफ करने की स्वीकृति दे दी है। सिक्किम माइनिंग कॉरपोरेशन पर 01.04.2019 से 54 लाख रुपये ऋण है और इस ऋण पर ब्याज 370.40 लाख रुपये होता है, जो ब्याज राशि को जोड़कर 424.40 लाख रुपये बैठता है।
लाभः
मूल ऋण पर आगे एकत्रित होने वाला ब्याजा समाप्त हो जाएगा और कॉरपोरेशन की तरलता प्रक्रिया पूरी हो जाएगी।
पृष्ठभूमिः
सिक्किम माइनिंग कॉरपोरेशन सिक्किम सरकार तथा भारत सरकार के संयुक्त उद्यम प्रतिष्ठान के रूप में 27 फरवरी, 1960 को स्थापित हुआ। कंपनी प्रारंभ से ही घाटे में चलती रही। कंपनी की वित्तीय सेहत को बढ़ाने के लिए 1999 में एक सलाहकार की सेवा ली गई, जिसने अन्य बातों के साथ कंपनी की गतिविधियों को फैलाने और निचले स्तर पर जरूरत से अधिक कर्मियों की सेवा समाप्त करने के साथ तकनीकी स्टाफ को मजबूत बनाने की सलाह दी। कंपनी के प्रारंभ से ही घाटे में चलने के तथ्य को ध्यान में रखते हुए संयुक्त उद्यम के साझेदारों  ने सिक्किम के महा-लेखाकार की सिफारिश तथा तत्कालीन योजना आयोग के परामर्श से 2003 में कंपनी के भविष्य को संवारने के उपाय बताने के लिए सलाहकार नियुक्त किया। सलाहकार की रिपोर्ट तथा सिक्किम राज्य विधानसभा की लोक लेखा समिति  की 107वीं रिपोर्ट के आधार पर राज्य और केन्द्र सरकारों ने संयुक्त रूप से कंपनी के खनन कार्यों को बंद करने तथा सभी बकायों तथा देनदारियों को पूरा करने का निर्णय लिया।
परिणाम स्वरूप 01-01-2007 से भोतांग तथा पाछेखानी खदानों में खनन कार्य बंद कर दिया गया। कंपनी के कर्मचारियों के वीआरएस मद् की देनदारियां योजना आयोग  तथा पूर्वोत्तर क्षेत्र विकास मंत्रालय  द्वारा जारी राशि से पूरी की गईं। सिक्किम सरकार द्वारा उसके प्रति कॉरपोरेशन की 685.60 लाख रुपये की देनदारियां माफ कर दी गईं। मशीनों के स्क्रैप की बिक्री से प्राप्त 11.21 लाख रुपये भारत सरकार को वापस कर दिए गए।
स्वास्थ्य एवं परिवार कल्याण मंत्रालय
स्तनपान को एक साझा सामाजिक दायित्व बनाएं: डॉ. हर्षवर्धन
‘स्वास्थ्य मंत्रालय प्रत्येक माह स्तनपान सप्ताह मनाएगा’
‘स्तनपान और नवजात एवं शिशु आहार परम्परा’ पर रिपोर्ट कार्ड जारी किया
(केन्द्रीय स्वास्थ्य एवं परिवार कल्याण मंत्री डॉ. हर्षवर्धन ने आज नई दिल्ली में विश्व स्तनपान सप्ताह 2019 के अवसर पर एक कार्यक्रम में बताया कि स्तनपान को एक ऐसे मुद्दे के रूप में नहीं देखा जाना चाहिए कि इससे केवल महिलाओं और माताओं का सरोकार है। डॉ. हर्षवर्धन ने कहा कि हम स्तनपान को एक साझा सामाजिक दायित्व बनाएं, जहां केवल माताओं का उत्तरदायित्व न हो, बल्कि उनके परिवार, समुदाय और कार्य स्थल पर भी स्तनपान कराने वाली माताओं के लिए सकारात्मक वातावरण तैयार हो सके। उन्होंने कहा कि इस वर्ष विश्व स्तनपान सप्ताह का मूल विषय है- ‘वर्तमान और भविष्य में माता-पिता के सशक्तिकरण के लिए स्तनपान को बढ़ावा।’ केन्द्रीय स्वास्थ्य मंत्री ने स्वास्थ्य एवं परिवार कल्याण राज्य मंत्री श्री अश्विनी कुमार चौबे, स्वास्थ्य एवं परिवार कल्याण मंत्रालय में सचिव श्रीमती प्रीति सूदन, मंत्रालय के वरिष्ठ अधिकारियों और विकास के साझेदार अनेक एजेंसियों के प्रतिनिधियों की उपस्थिति में राज्यों एवं केन्द्र शासित प्रदेशों से प्राप्त आंकड़ें सहित नई संवाद सामग्री के साथ ‘स्तनपान एवं नवजात और शिशु आहार परम्परा’ पर एक रिपोर्ट कार्ड का विमोचन भी किया।
डॉ. हर्षवर्धन ने कहा कि स्तनपान सबसे किफायती तरीका है, जिससे बच्चे जीवित और स्वस्थ रह सकते हैं। यह प्रथम रोग प्रतिरक्षण है जो माता और शिशु दोनों की सुरक्षा करता है। अध्ययनों से यह पता चला है कि किस प्रकार स्तनपान से बीमारियों की रोकथाम हो सकती है और बच्चों को मौत से बचाया जा सकता है तथा माताओं को स्तन और डिम्बग्रंथियों के कैंसर से बचाया जा सकता है। उन्होंने कहा कि जन्म के एक घंटे के भीतर स्तनपान की शुरूआत से नवजात की मृत्यु को रोका जा सकता है, जबकि छह माह तक विशेष रूप से स्तनपान कराने से नवजातों और बच्चों में डायरिया तथा निमोनिया के मामले में अत्यधिक कमी होती है।
डॉ. हर्षवर्धन ने कहा कि स्तनपान को बढ़ावा और समर्थन देने के प्रयासों में तेजी लाने के लिए केवल माह अगस्त के एक सप्ताह तक ही सीमित न हो। उन्होंने कहा कि स्तनपान से जुड़ी चर्चाएं पूरे वर्ष भर होनी चाहिए। इसके लिए स्वास्थ्य मंत्रालय 2022 तक प्रत्येक महीने की 1 से 7 तारीख तक स्तनपान के अनेक लाभों के बारे में जागरूकता पैदा करते हुए इसे बढ़ावा देने के लिए अनेक क्रियाकलाप चलाएगा। केन्द्रीय स्वास्थ्य मंत्री ने बताया कि स्वास्थ्य मंत्रालय इस पहल को शीर्ष महत्व देता है और ‘मां’ नामक एक राष्ट्रव्यापी कार्यक्रम के कार्यान्वयन में राज्यों को सहायता दे रहा है।
डॉ. हर्षवर्धन ने कृमिनाशक के महत्व के बारे में भी चर्चा की। उन्होंने कहा कि स्वास्थ्य मंत्रालय राष्ट्रीय कृमिनाशक दिवस  का नौवां दौर चला रहा है। उन्होंने कहा कि अगस्त महीने में एनडीडी कार्यक्रम का लक्ष्य 33 राज्यों/केन्द्र शासित प्रदेशों के 32.8 करोड़ बच्चों और किशोरों तक पहुंच करना है।
विद्युत मंत्रालय
एनटीपीसी रिन्युएबल एनर्जी लिमिटेड ने मध्य प्रदेश के ओंकारेश्वर रिजर्वायर में 80 मेगावाट फ्लोटिंग सोलर प्रोजेक्ट के लिये सफल बोली लगाई
एनटीपीसी रिन्युएबल एनर्जी लिमिटेड, मध्य प्रदेश के खंडवा स्थित ओंकारेश्वर जलाशय में 80 मेगावाट की फ्लोटिंग सौर क्षमता परियोजना के लिये सफल बोलीदाता कंपनी बनी है।
सौर परियोजना के लिये बोलियां लगाने का काम 8 अगस्त 2023 को रेवा उल्ट्रा मेगा सोलर लिमिटेड  ने किया। यह सोलर एनर्जी कारपोरेशन ऑफ इंडिया  और एमपी उर्जा विकास निगम लिमिटेड का संयुक्त उद्यम है। बोलियों से 3.80 रूपये/केडब्ल्यूएच की दर सामने आई है और परियोजना से पैदा होने वाली बिजली का इस्तेमाल एमपी राज्य डिस्कॉम द्वारा किया जायेगा।
इस परियोजना के पूरा हो जाने पर एनटीपीसी की फ्लोटिंग सौर उर्जा परियोजनाओं की कुल क्षमता 342 मेगावाट तक पहुंच जायेगी। जलाशय के ऊपर बनने वाली सबसे बड़ी फ्लोटिंग सौर परियोजना इस समय देश में तेलंगाना में एनटीपीसी रामगुंडम है, जिसकी क्षमता 100 मेगावाट है।
वर्तमान में एनटीपीसी समूह की 3.3 गीगावाट नवीकरणीय ऊर्जा परिचालन क्षमता है जबकि 20 गीगावाट नवीकरणीय ऊर्जा क्षमता पाइपलाइन में है जिसमें 4 गीगावाट उर्जा भंडारण प्रणाली और देश की पहली हरित हाइड्रोजन आधारित पीएनजी मिश्रित परियोजना शामिल है।
एनटीपीसी 2032 तक 60 गीगावाट नवीकरणीय ऊर्जा क्षमता को हासिल करने के लिये प्रतिबद्ध है और इसके साथ ही वह हरित हाइड्रोजन प्रौद्योगिकी और उर्जा भंडारण क्षेत्र में एक प्रमुख कंपनी के तौर पर स्थापित होगी।
संसदीय कार्य मंत्रालय
आजादी के अमृत महोत्सव और 8वें अंतर्राष्ट्रीय योग दिवस के सिलसिले में संसदीय कार्य मंत्रालय में योग कार्यशाला का आयोजन
योग दैनिक जीवन में तनाव घटाने और कार्यक्षमता बढ़ाने में सहायक : डॉ. सत्य प्रकाश, अपर सचिव
आजादी के अमृत महोत्सव और 8वें अंतर्राष्ट्रीय योग दिवस के सिलसिले में संसदीय कार्य मंत्रालय द्वारा 15 जून, 2022 को संसदीय सौध, नई दिल्ली में योग गुरू डॉ. सुरक्षित गोस्वामी के मार्गदर्शन में एक योग कार्यशाला का आयोजन किया गया। संसदीय कार्य मंत्रालय के अपर सचिव, डॉ. सत्य प्रकाश ने डॉ. सुरक्षित गोस्वामी का परिचय देते हुए कार्यशाला का शुभारंभ किया और दैनिक जीवन में योग के महत्व पर प्रकाश डाला।
डॉ. सुरक्षित गोस्वामी ने मंत्रालय के सभी अधिकारियों एवं कर्मचारियों को कार्यालय में कार्य के दौरान योग क्रिया के माध्यम से अपने तनाव को कम कर अपनी कार्यक्षमता को वढ़ाने के बारे में जानकारी देकर योग एवं प्राणायाम का अभ्यास कराया। योग कार्यशाला में संसदीय कार्य मंत्रालय से डॉ. सत्य प्रकाश, अपर सचिव, श्रीमती सुमन बारा, निदेशक और मंत्रालय के अधिकारियों/कर्मचारियों ने भाग लिया।
रक्षा मंत्रालय
डीआरडीओ ने हेलीकॉप्टर इंजन एप्लीकेशन के लिए सिंगल क्रिस्टल ब्लेड विकसित किए
रक्षा अनुसंधान और विकास संगठन - डीआरडीओ ने सिंगल क्रिस्टल ब्लेड प्रौद्योगिकी विकसित की है और इनमें से 60 ब्लेड की आपूर्ति हिंदुस्तान एयरोनॉटिक्स लिमिटेड - एचएएल को हेलीकॉप्टर इंजन एप्लीकेशन के लिए स्वदेशी हेलीकॉप्टर विकास कार्यक्रम के हिस्से के रूप में की है। यह डीआरडीओ की प्रीमियम प्रयोगशाला डिफेंस मेटालर्जिकल रिसर्च लेबोरेटरी  द्वारा शुरू किये गए एक कार्यक्रम का हिस्सा है, जिसमें निकल-आधारित उत्कृष्ट मिश्रित धातु का उपयोग करके सिंगल क्रिस्टल उच्च दबाव वाले टरबाइन  ब्लेड के पांच सेट  विकसित किए जा रहे हैं। शेष चार सेटों की आपूर्ति उचित समय पर पूरी की जाएगी।
रणनीतिक व रक्षा एप्लीकेशन्स में इस्तेमाल किए जाने वाले हेलीकाप्टरों को चरम स्थितियों में अपने विश्वसनीय संचालन के लिए कॉम्पैक्ट तथा शक्तिशाली एयरो-इंजन की आवश्यकता होती है। इस उद्देश्य की प्राप्ति के लिए, जटिल आकार और ज्यामिति वाले अत्याधुनिक सिंगल क्रिस्टल ब्लेड, जो ऑपरेशन के उच्च तापमान को सहन करने में सक्षम निकल आधारित उत्कृष्ट मिश्रित धातु से निर्मित हैं, का उपयोग किया जाता है। दुनिया के बहुत ही कम देशों जैसे अमरीका, ब्रिटेन, फ्रांस और रूस में ऐसे सिंगल क्रिस्टल  पुर्जों को डिजाइन एवं निर्माण करने की क्षमता है।
डीएमआरएल ने पूर्व में एयरो-इंजन परियोजना के लिए इस तरह की तकनीक के विकास के दौरान प्राप्त की गई विशेषज्ञता के आधार पर यह कार्य किया था। ब्लेड को बनाने के लिए पूर्ण वैक्यूम निवेश कास्टिंग प्रक्रिया, जिसमें डाई डिजाइन, वैक्स पैटरिंग, सिरेमिक मोल्डिंग, पुर्जों की वास्तविक कास्टिंग गैर-विनाशकारी मूल्यांकन , ताप उपचार और आयामी माप शामिल है, को डीएमआरएल में स्थापित किया गया है।
विशेष सिरेमिक संघटक को मजबूत सिरेमिक मोल्ड बनाने के लिए तैयार किया जाना था, जो कास्टिंग ऑपरेशन के दौरान 1500 डिग्री सेल्सियस और उससे अधिक तापमान पर तरल सीएमएसएक्स -4 मिश्र धातु के दबाव का सामना कर सकता है। आवश्यक तापमान के उतार-चढ़ाव को बनाए रखने की चुनौती भी कास्टिंग मापदंडों को अनुकूलित करके दूर की गई है। जरूरी माइक्रोस्ट्रक्चर और यांत्रिक गुणों को प्राप्त करने के लिए जटिल सीएमएसएक्स -4 उत्कृष्ट मिश्रित धातु के लिए एक बहु-चरणीय वैक्यूम समाधान ताप उपचार शिड्यूल भी स्थापित किया गया है। इसके अलावा, ब्लेड के लिए एक कठोर गैर-विनाशकारी मूल्यांकन  पद्धति के साथ-साथ इनके क्रिस्टलोग्राफिक झुकाव का निर्धारण करने की तकनीक विकसित की गई है।
रक्षा मंत्री श्री राजनाथ सिंह ने डीआरडीओ, एचएएल और महत्वपूर्ण प्रौद्योगिकी के विकास में शामिल उद्योग को बधाई दी है।
रक्षा विभाग में अनुसंधान एवं विकास सचिव तथा डीआरडीओ के अध्यक्ष डॉ जी सतीश रेड्डी ने भी इस उपलब्धि पर बधाई दी और इस महत्वपूर्ण प्रौद्योगिकी के स्वदेशी विकास में शामिल लोगों के प्रयासों की सराहना की।
सूक्ष्म, लघु एवं मध्यम उद्यम मंत्रालय
खादी एक बार फिर वैश्विक हुआ; अमेरिकी फैशन ब्रांड “पैटागोनिया’’ ने अपने परिधानों के लिए खादी डेनिम को चुना
टीकाऊपन और शुद्धता के प्रतीक खादी ने वैश्विक फैशन क्षेत्र में बड़ी छलांग लगाई है। अमेरिका स्थित विश्व के अग्रणी फैशन ब्रांड पैटागोनिया अब डेनिम परिधान बनाने के लिए हाथ से बने खादी डेनिम कपड़ों का उपयोग कर रहा है। पैटागोनिया ने कपड़ा बनाने वाली कंपनी अरविन्द मिल्स के माध्यम से लगभग 30,000 मीटर खादी डेनिम कपड़ा गुजरात से खरीदा है। इसकी कीमत 1.08 करोड़ रुपये है।
जुलाई 2017 में खादी और ग्रामोद्योग आयोग  ने खादी डेनिम उत्पादों का विश्व में व्यापार करने के लिए अरविन्द मिल्स लिमिटेड, अहमदाबाद के साथ समझौते पर हस्ताक्षर किए थे। अरविन्द मिल्स केवीआईसी प्रमाणित गुजरात के खादी संस्थानों से प्रत्येक वर्ष बड़ी मात्रा में खादी डेनिम कपड़ा खरीदती है।
केवीआईसी की इस नई पहल से गुजरात के खादी दस्तकारों के लिए न केवल अतिरिक्त मानव घंटों का सृजन हो रहा है, बल्कि प्रधानमंत्री का‘‘लोकर टू ग्लोबल’’ का सपना भी पूरा हो रहा है। पैटागोनिया द्वारा खादी डेनिम खरीदने से 1.80 लाख मानव घंटों का सृजन हुआ है, यानी खादी बुनने वालों के लिए 27,720 मानव दिवस का सृजन हुआ है। अक्टूबर 2020 में ऑर्डर दिया गया और समय के अनुसार 12 महीने में यानी अक्टूबर, 2021 में यह पूरा कर लिया गया।
केवीआईसी के अध्यक्ष श्री विनय कुमार सक्सेना ने कहा कि खादी सर्वाधिक फैशनेबल और ट्रेंड सेटिंग पहनावा हो गया हैजबकि खादी ने विश्व में सर्वाधिक टिकाऊ और पर्यावरण अनुकूल कपड़े का अपना मौलिक मूल्य बनाये रखा है। उन्होंने कहा कि खादी डेनिम विश्व में अकेला हाथ से बना डेनिम कपड़ा है जिसे देश और विदेश में व्यापक लोकप्रियता मिली है। खादी डेनिम का उपयोग तेजी से अग्रणी फैशन ब्रांड कर रहे हैं क्योंकि इसकी गुणवत्ता श्रेष्ठ है, यह अरामदेह है, जैविक है और इसकी गुणवत्ता पर्यावरण अनुकूल है। खादी डेनिम प्रधानमंत्री द्वारा परिकल्पित‘‘लोकल टू ग्लोबल’’ का सटीक उदाहरण है।
पिछले वर्ष पैटागोनिया का एक दल राजकोट के गोंडल स्थित खादी संस्थान उद्योग भारती का दौरा किया। यह दल खादी डेनिम बनाने की प्रक्रिया देखने आया था। बनाने की प्रक्रिया और हाथ से बने खादी डेनिम कपड़े की गुणवत्ता से प्रभावित होकर पैटागोनिया ने अरविन्द मिल्स के माध्यम से विभिन्न मात्राओं में खादी डेनिम कपड़ा खरीदने का आदेश दिया।
खरीद को अंतिम रूप देने से पहले पैटागोनिया ने अमरीका स्थित वैश्विक डर्थ पार्टी असेसर  नेस्ट की नियुक्ति गोंडल में डेनिम बनाने की सम्पूर्ण प्रक्रिया यानी कताई, बुनाई, भुनाई, डाईन, वेतन भुगतान, श्रमिकों की आयु का सत्यापन आदि सम्पूर्ण प्रक्रिया के मूल्यांकन के लिए की। उद्योग भारती के सभी मानकों का व्यापक मूल्यांकन करने के बाद नेस्ट ने प्रमाण-पत्र में कहा, ‘‘कताई और हथकरघा बुनाई का काम अब नेस्टसील ऑफ एथिकल हैंडक्राफ्ट के लिए पात्र हो गये हैं।’’ यह पहला मौका है जब कार्यसंचालन में आचार मानकों की पूर्ति के लिए देश में किसी संस्थान का मूल्यांकन और प्रमाणीकरण अंतर्राष्ट्रीय स्वतंत्र मूल्यांकनकर्ता द्वारा किया गया है।
चार प्रकार के डेनिम कपड़ों के लिए ऑर्डर दिये गए हैंजो 100 प्रतिशत सूती हैं और जिनकी चौड़ाई 28 इंच से 34 इंच है।
संस्कृति मंत्रालय
प्रधानमंत्री श्री नरेन्द्र मोदी को भेंट किए गए स्मृति-चिह्नों और उपहारों की ई-नीलामी का आयोजन 02 अक्टूबर से 31 अक्टूबर, 2023 तक किया जाएगा
केंद्र सरकार की यह प्रमुख पहल हमारी राष्ट्रीय नदी, गंगा को संरक्षित और बहाल करने और इसके संवेदनशील पारिस्थितिकी तंत्र को बढ़ावा देने के लिए समर्पित है: श्रीमती मीनाक्षी लेखी
भारत सरकार के संस्कृति मंत्रालय को प्रधानमंत्री श्री नरेन्द्र मोदीको भेंट मे मिले स्मृति-चिह्नों और उपहारों की एक शानदार श्रृंखला को प्रदर्शित करते हुए एक ई-नीलामी कार्यक्रम की घोषणा करते हुए प्रसन्नता महसूस हो रही है। इस ई-नीलामी में हमारी समृद्ध विरासत को प्रदर्शित करने वाली कलाकृतियों का एक असाधारण संग्रह है और ई-नीलामी का आयोजन 02 अक्टूबर से 31 अक्टूबर, 2023 तक https://pmmementos.gov.in/ पर किया जा रहा है।
केंद्रीय संस्कृति और विदेश राज्य मंत्री, मीनाक्षी लेखी ने आगामी ई-नीलामी के बारे में मीडिया को जानकारी देते हुए कहा कि आगामी ई-नीलामी सफल नीलामी की श्रृंखला का पांचवां संस्करण है, पहली नीलामी जनवरी 2019 में हुई थी। उन्होंने कहा कि पिछले 4 संस्करणों में 7,000 से ज्यादा वस्तुओं को ई-नीलामी के लिए रखा गया था और इस बार ई-नीलामी में 912 वस्तुएं शामिल हैं। उन्होंने कहा कि केंद्र सरकार की यह प्रमुख पहल हमारी राष्ट्रीय नदी, गंगा को संरक्षित करने और बहाल करने और इसके संवेदनशील पारिस्थितिकी तंत्र को बढ़ावा देने के लिए समर्पित है।इस नीलामी के माध्यम से प्राप्त धन को इस महान कार्य में योगदान देने के लिए लगाया जाएगा और यह अमूल्य राष्ट्रीय संपत्ति की सुरक्षा के लिए हमारी अटूट प्रतिबद्धता को मजबूत करेगा।
मंत्री ने कहा कि ई-नीलामी के लिए उपलब्ध स्मृति चिन्हों का विभिन्न संग्रह पारंपरिक कलाओं की एक ज्वलंत श्रृंखला को प्रदर्शित करता है, जिसमें चित्र, जटिल मूर्तिकला, स्वदेशी हस्तशिल्प और आकर्षक लोक एवं जनजातीय कलाकृतियां शामिल हैं।इनमें से कुछ वस्तुओं को सामान्य रूप से सम्मान और आदर के प्रतीक के रूप में दिया जाता है, जिसमें पारंपरिक अंगवस्त्र, शॉल, हेडगियर और औपचारिक तलवारें शामिल हैं। इस ई-नीलामी की उत्कृष्ट कलाकृतियों में मोढेरा सूर्य मंदिर और चित्तौड़गढ़ के विजय स्तंभ जैसे वास्तुशिल्प प्रतिकृतियां शामिल हैं।चंबा रूमाल, पट्टचित्र, ढोकरा कला, गोंड कला और मधुबनी कला जैसी उल्लेखनीय सामग्रियां स्थायी और गहन सांस्कृतिक सार को दर्शाती हैं, जो हमारे विविध समुदायों के मूर्त और अमूर्त दोनों पहलुओं को दर्शाते हैं।
पिछले संस्करणों के अनुरूप, इस ई-नीलामी से प्राप्त आय को एक नेक काम में योगदान देने में लगाया जाएगा, विशेष रूप से नमामि गंगे कार्यक्रम को समर्थन देने में।
आम नागरिक इस लिंक पर लॉग-ऑन/रजिस्ट्रेशन करके ई-नीलामी में शामिल हो सकते हैं- https://pmmementos.gov.in/#/
राष्ट्रपति सचिवालय
राष्ट्रपति ने ईद-उज-जुहा की पूर्व संध्या पर देशवासियों को बधाई दी
राष्ट्रपति श्री रामनाथ कोविंद ने ईद-उज-जुहा की पूर्व संध्या पर देशवासियों को बधाई दी है।
राष्ट्रपति ने अपने संदेश में कहा, “ईद-उज-जुहा के अवसर पर मैं सभी देशवासियों, विशेषकर हमारे मुस्लिम भाइयों और बहनों को मुबारकबाद देता हूं और उनकी बेहतर की दुआ करता हूं।
ईद-उज-जुहा प्रेम, त्याग और बलिदान की भावना के प्रति आदर व्यक्त करने और समावेशी समाज में एकता और भाईचारे के लिए मिलकर काम करने का त्योहार है।
ईद का त्योहार अपनी खुशियों को साझा करने का और गरीबों व बेसहारा लोगों की भरपूर मदद करने का अवसर भी होता है।
आइए, हम सब मिलकर कोविड महामारी से बचाव के उपाय अपनाते हुए समाज के हर वर्ग की खुशहाली और भलाई के लिए काम करने का संकल्प लें।”